**Pridelenie, zmena alebo zrušenie súpisného a orientačného čísla**

 V súlade s § 2c ods. 3 zákona SNR č.369/1990 Zb. o obecnom zriadení, je osoba určená v kolaudačnom rozhodnutí povinná požiadať mesto o určenie súpisného a orientačného čísla do 30 dní odo dňa právoplatnosti kolaudačného rozhodnutia. Predo dňom právoplatnosti kolaudačného rozhodnutia **na účel prevodu vlastníctva k budove alebo poistenia budovy**, môže mesto určiť súpisné číslo a orientačné číslo **aj bez kolaudačného rozhodnutia** na základe právoplatného stavebného povolenia.

Potrebné doklady k vydaniu Oznámenia o určení, zrušení čísla obsahuje **Žiadosť o určenie, zmenu alebo zrušenie súpisného a orientačného čísla. Ak bola stavba postavená pred rokom 1976 a chýba stavebné povolenie alebo kolaudačné rozhodnutie, je potrebné priložiť Čestné vyhlásenie s osvedčeným podpisom.**

**V prípade pridelenia súpisného čísla v minulosti a jeho nezapísania v katastri nehnuteľností, Vám na požiadanie a po preukázaní vlastníctva nehnuteľnosti, vydáme Potvrdenie o pridelení súpisného čísla.**

Tabuľku so súpisným číslom obstaráva na vlastné náklady mesto Banská Štiavnica. Tabuľku s orientačným číslom obstaráva na vlastné náklady stavebník sám alebo v žiadosti uvedie, aby mu mesto tabuľku objednalo za poplatok. Stavebník zabezpečuje tiež pripevnenie a údržbu tabuľky so súpisným číslom a tabuľku s orientačným číslom.

Vybavuje: Mgr. Jana Beňová
Kontakt: Klientske centrum, Námestie sv. Trojice č. 3, Banská Štiavnica ; 045/6949639
Poplatok: bez poplatku
Doba vybavenia: 30 dní

Formulár na stiahnutie:



